JAVNI NATJEČAJ GRADA MALOG LOŠINJA ZA PRODAJU NEKRETNINE U GRADSKOM VLASNIŠTVU, OBJAVLJEN  23. 08. 2026. GODINE,  OTVOREN DO 31. 08. 2026. GODINE

Temeljem čl. 391. Zakona o vlasništvu i drugim stvarnim pravima („Narodne novine” br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), čl. 48. Zakona o lokalnoj i područnoj (regionalnoj) samoupravi („Narodne novine” 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), čl. 47. Statuta Grada Malog Lošinja („Službene novine PGŽ” broj 26/09, 32/09, 10/13, 24/17-pročišćeni tekst, 09/18, 09/21 i 6/26) te čl. 9. Odluke o gospodarenju nekretninama u vlasništvu Grada Malog Lošinja („Službene novine PGŽ” broj 44/20), Grad Mali Lošinj raspisuje:


					J A V N I    N A T J E Č A J

za prodaju sljedeće nekretnine:

1. Č.zem. 156/6, zk.ul. 1158 k.o. Nerezine, u cjelini, katastarske oznake oranica, površine 1394 m², u posjedu druge osobe. Početna cijena iznosi 150,37 EUR/m2, ukupno 210.000,00 EUR.
Rok za podnošenje pismenih ponuda je 8 dana od dana objave natječaja. Pravo sudjelovanja imaju pravne i fizičke osobe koje su uplatile jamčevinu u visini od 10% početne cijene. Jamčevina se uplaćuje na račun Proračuna Grada Mali Lošinj, IBAN HR5624020061825200005, poziv na broj HR68-7757-OIB. Uvjeti natječaja i natječajna dokumentacija može se podignuti u zgradi Grada Mali Lošinj, u prizemlju ili na web stranici www.mali-losinj.hr. Pismene ponude dostavljaju se poštom preporučeno ili neposrednom dostavom na adresu: Grad Mali Lošinj, Riva lošinjskih kapetana 7, Mali Lošinj, s naznakom "Za javni natječaj, ponuda za kupnju nekretnine pod redim brojem: ______- ne otvaraj". Grad Mali Lošinj pridržava pravo poništenja cijelog ili dijela javnog natječaja te da ne prihvati prispjele ponude.
							

											GRAD MALI LOŠINJ

















UVJETI JAVNOG NATJEČAJA ZA PRODAJU NEKRETNINE U VLASNIŠTVU GRADA MALOG LOŠINJA RASPISAN DANA 23.08.2026. GODINE, OTVOREN DO 31.08.2026. GODINE

1.	Najpovoljniji natjecatelj je osoba koja ponudi najviši iznos (počevši od početne cijene), a u obzir se uzima i ako sudjeluje samo jedan natjecatelj. 
2.	Nekretnina se prodaje u stanju u kojem se nalazi i u posjedu druge osobe, prema važećoj katastarskoj površini i kulturi. S obzirom da je u natječaju navedeno da se nekretnina nalazi u posjedu druge osobe, to znači da Grad Mali Lošinj ne može uvesti kupca u posjed nekretnine.
3.	Jamčevina iznosi 10% od ukupne početne cijene raspisane javnim natječajem. Svaki natjecatelj u svojoj ponudi mora dostaviti valjani dokaz o uplaćenoj jamčevini (kopija uplatnice, virmana, potvrda NETbankinga i sl.)
4.   	Sa natjecateljem koji je ponudio najveću cijenu, tj. s najpovoljnijim natjecateljem sklopiti će se kupoprodajni ugovor u roku od 15 dana od dana donošenja Odluke o utvrđivanju najpovoljnijeg natjecatelja. U slučaju odustanka prvog najboljeg natjecatelja u tom roku, najboljim natjecateljem će se smatrati sljedeći natjecatelj koji je ponudio najvišu cijenu, uz uvjet da prihvati najvišu ponuđenu cijenu prvog natjecatelja te će se kupoprodajni ugovor sklopiti s tim sljedećim najpovoljnijim natjecateljem. U slučaju da se utvrdi da dva ili više natjecatelja u svojoj ponudi nude jednaku cijenu, a drugih većih ponuda nema, provest će se postupak usmenog nadmetanja - licitacija. Licitaciju provodi Povjerenstvo.
5.	Jamčevina se uračunava u ukupnu kupoprodajnu cijenu. Uplata kupoprodajne cijene mora se izvršiti u cijelosti, u roku od 30 dana od datuma sklapanja ugovora. U slučaju da kupac zakasni s plaćanjem u predviđenom roku, Grad Mali Lošinj može raskinuti kupoprodajni ugovor i zadržati uplaćenu jamčevinu. Trošak procjene nekretnine iz javnog natječaja snositi će najpovoljniji natjecatelj odnosno kupac svake pojedine nekretnine.
6.	Natjecatelj koji odustane od zaključenja kupoprodajnog ugovora nakon što je Odlukom Gradonačelnika utvrđen kao najpovoljniji natjecatelj, koji ne sklopi ugovor o kupoprodaji nekretnine u roku predviđenom u t. 4. te koji nije izvršio uplatu cijele kupoprodajne cijene u roku od 30 dana od dana sklapanja kupoprodajnog ugovora, nema pravo na povrat jamčevine.
7.	Natjecatelju koji ne uspije u natječaju, jamčevina se vraća u roku od 15 dana od dana donošenja Odluke o utvrđivanju najpovoljnijeg natjecatelja, stoga svaki natjecatelj u svojoj ponudi treba naznačiti broj računa na koji se može izvršiti povrat jamčevine. 
8.	Na javnom natječaju mogu sudjelovati hrvatski državljani, državljani Europske Unije i pravne osobe registrirane u Republici Hrvatskoj i EU. 
9.	Ponuda mora sadržavati: OBRAZAC PONUDE sa imenom, prezimenom, OIB-om i adresom natjecatelja, oznaku nekretnine, izjavu o prihvaćanju uvjeta iz natječaja, dokaz o uplaćenoj jamčevini, dokaz o hrvatskom državljanstvu ili o državljanstvu članice Europske Unije za fizičke osobe, odnosno izvadak iz sudskog registra za pravne osobe i OBRAZAC PONUĐENE CIJENE sa ponuđenim iznosom cijene u jediničnom i ukupnom iznosu.
10.	Nepotpuna ponuda je ona koja ne sadržava jedan ili više gore navedenih obaveznih elemenata. Nepravovremena ponuda je ona koja je pristigla izvan roka propisanog natječajem. Nepotpune i nepravovremene ponude neće biti razmatrane. 
11.	Ponuda u pravilu treba biti dostavljena u dvostrukoj omotnici, na način da obrazac sa ponuđenim iznosom cijene treba biti odvojen od ostalih elemenata ponude (navedenih u točki 9.) u zasebnoj omotnici. Dan otvaranje ponuda objavit će se naknadno. Otvaranju ponuda mogu biti prisutni natjecatelji osobno ili njihovi punomoćnici uz valjanu punomoć. Otvaranje ponuda provodi Povjerenstvo za provedbu natječaja za raspolaganje nekretninama u vlasništvu Grada Mali Lošinj.
12.	Gradonačelnica nakon otvaranja ponuda donosi Odluku o utvrđivanju najpovoljnijeg natjecatelja. Grad Mali Lošinj pridržava pravo poništenja cijelog ili dijela javnog natječaja te da ne prihvati nijednu od prispjelih ponuda, bez posebnog obrazloženja.
										GRAD MALI LOŠINJ

